钦定古今图书集成/明伦汇编/闺媛典/第314卷 > 皇清四十七 > 许台燿妻吕氏
## 钦定古今图书集成/明伦汇编/闺媛典/第314卷 > 皇清四十七 > 许台燿妻吕氏

按《武进县志》：“吕氏，许台燿妻，大学士宫孙女，广东运副方高女也。性严正，不苟言笑。年十七于归，克尽妇道，宗族称之。台燿屡困棘闱，赍志早殁。氏茹荼集蓼，丸熊课子，教诸子以义方，不屑屑于富贵贫贱，可谓贤明知大义者。年今六十，课督诸孙，未尝少暇，闺门之内肃如也。”